**Poziv kandidatima**

**prijavljenim na Natječaj za zasnivanje radnog odnosa nastavnik/castrukovnih predmeta s područja strojarstva**

Riječ „kandidat“ kad ima rodno značenje u teksta ovog poziva jednako se odnosi na osobe muškog i ženskog spola.

Sukladno odredbama Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Srednje škole Konjščina, provest će se obvezno testiranje prijavljenih kandidata.

Provjera se za nastavnička radna mjesta sastoji od dva dijela: pisane provjere (opći dio i posebni dio) i razgovora (intervju) kandidata s članovima povjerenstva i ravnateljicom.

Povjerenstvo će testiranje provesti u **utorak, 14.01.2020. u 8:00 sati u tajništvu Srednje škole Konjščina**. Ako kandidat uspješno prođe pisano testiranje, istog dana u 10 sati će se obaviti i razgovor (intervju).

Testiranju mogu pristupiti kandidati koji ispunjavaju formalne uvjete iz natječaja, a čije su prijave pravodobne i potpune. Popis kandidata pozvanih na testiranje objavit ćemo na ovoj stranici u ponedjeljak, 13.01.2010.

**PRAVILA TESTIRANJA:**

Kandidat je obavezan pristupiti pisanoj provjeri. Kandidat koji ne pristupi testiranju više se ne smatra kandidatom u postupku.

Kandidat je dužan na testiranje ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kandidatkinje.

Testiranju ne mogu pristupiti kandidati koji ne mogu identifikacijskom javnom ispravom dokazati identitet i osobe za koje je povjerenstvo utvrdilo da ne ispunjavanju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidatu će se uručiti test na koji je kandidat dužan upisati svoje ime i prezime, na za to označenom mjestu, na testu.

Test se piše isključivo kemijskom olovkom. Test sadrži 20 pitanja (Opći dio 10 pitanja i posebni 10 pitanja). Vrijeme pisanja testa je 45 min.

Za vrijeme testa nije dopušteno:

* koristiti se bilo kakvom literaturom ili bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija
* razgovarati s ostalim nazočnim osobama.

Ukoliko kandidat postupi suprotno pravilima testiranja, bit će udaljen s testiranja, a njegov rezultat neće se priznati niti ocijeniti. Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Pravo na pristup razgovoru s Povjerenstvom ostvaruje kandidat koji je na testiranju ostvario najmanje 5 bodova od 10 mogućih iz Općeg dijela i 5 bodova od mogućih 10 iz Posebnog dijela.